Referat fra bestyrelsesmøde 07.01.2007.
Til stede.

Martin F, Asger, Malene, Anders, Bent, Martin S & Narandi,
Mødet startede kl. 19.00 og sluttede kl. 23.00
1 Referat fra sidst blev godkendt og underskrevet.

2. Dagsorden godkendt. 
3. Vicevært.

3a. Forventninger til rengøring i Ox. Ha.

Carsten Almind skulle havde deltaget idet vi er lidt utilfredse med rengøringen (manglende fejning) i Ox.ha.

Men han meldte afbud pga. hospitalsindlæggelse i familien.

Schaumann har aldrig gjort rent efter sig, hvorfor vi burde sende dem en regning. Vi slæber alle sammen grus ind hele tiden.
Malene snakker med Carsten om hans arbejdsopgaver i Ox. Ha så vi kan afstemme forventninger.

3b. Juletræer.

Kan sættes ved siden af skraldespandene i hele januar måned, så tager R-98 dem med.

3c. Fliser mod Store Krog.

Carsten afgiver et tilbud på dette.

3d. vinduespudsning.

Alle de tilbud vi har indhentet ligger vi på vores hjemmeside; Oxfordhave.dk.

3e. Fjerderlås i lågen mod Store Krog.

Carsten har sat en fjeder i lågen, således at den smækker i af sig selv.

4. Ny mødedag for bestyrelsen.

For at kunne mødes lidt tidligere, ændrer vi tirsdag til torsdag. 

Således vil bestyrelsen altid mødes den 1. torsdag i hver måned.

Næste møde er 01.02.07 hos Asgar i hus nr. 33.

Den 08.02.07 kl. 18.30 har vi et ekstra møde om generalforsamlingen hos Anders i hus nr. 31.

5. Legeplads.
5a. 2 forskellige legepladser kommer på generalforsamlingen til afstemning.

Der vil til generalforsamlingen i marts 2007 blive opstillet 2 forskellige legepladser til afstemning. Det vil være således, at det er 2 forskellige firmaer vi beder om at tegne legepladserne. Begge tilbud vil indeholde en legeplads med boldbane, og en uden boldbane. 

. 

5b. Alle får uddelt faktuelt materiale om de 2 legepladser + boldbanen.

Legepladsgruppen vil senest 3 uger før generalforsamlingen, uddele materiale om de 2 forskellige legepladser, der bliver sat til afstemning. Således kan alle inden generalforsamlingen, få mulighed for at tage stilling til hvilket forslag de bedst kan lide. Vi vil også besvare eventuelle mails fra alle der måtte have spørgsmål til legepladserne. Vi sender mails ud sammen med materialet.
5c. Økonomi.

Legepladsgruppen har bedt bestyrelsen i Ox.ha om at udarbejde forslag til hvordan vi laver gælden på de 500.000 til legepladsen. Bent vil arbejde videre med dette og lave forskellige forslag.
5d. Afstemning om legeplads + boldbane.

Vi diskuterede hvordan vi kunne lave afstemningen omkring de 2 forskellige legepladser + boldbane til GF. Vi laver et konkret forslag til næste bestyrelsesmøde.

Vi er ikke afklaret om hvorvidt der skal stemmes om boldbanen der er gratis fra Schaumann, eller om vi kun skal stemme om boldbane MED belægning i form af kunstgræs, sand eller blød belægning. 
6. Parkeringspladsen.
6a. Vendepladsen.
Enden af parkeringspladsen, mod Gyldenrisparken er en vendeplads belagt med fliser. Dette er der også på tegningen. KBC har ikke lavet dette endnu, men laver en belægning ovenpå den nuværende belægning til foråret. Den nye belægning vil markere at det er en vendeplads.

Der er 4 biler der trodser afspærringen ret tit. Vi opfordrer de 4 biler til at acceptere afspærringen, idet det handler om at brandbiler og ambulancer hurtigt skal kunne vende der. Altså der kan være liv på spil imod at i parkerer tæt på jeres hus!. Der er parkeringspladser nok i Ox.Ha. idet der altid er ledige parkeringspladser foran 1 række.
6b. Skiltning til parkeringspladsen.

Bestyrelsen får lavet et skiltning hvor det fremgår at det er en vendeplads, og at man IKKE må parkere der.

Bestyrelsen får også lavet skilt hvor det fremgår at man IKKE må parkere på fliserne foran rækkerne. Ambulancer skal kunne køre hen foran et hus, hvis det bliver nødvendigt. Hvilket har været et problem allerede.
Der kommer også skilt op hvor der står at det er forbudt at køre på cykel og knallert i Ox.Ha.

Når vi får vi skilte op, er det frit for alle at henvende sig til politiet, når nogen parkerer ulovligt. Men det er ikke en opgave vi vil påtage os som bestyrelse.

6c. Parkeringsbåse.

KPC har lavet midlertidige t-båse markering på parkeringspladsen.

Til marts mener KPC at det er realistisk at få lavet de endelige T-båse med markering af husnumre. Først skal der igen en ny belægning på hele parkeringspladsen!

6d. Økonomien.

Schaumann har lovet at betale for skiltningen (husnummeret i hver enkelt parkeringsbås) 
Vi er ikke helt sikre på hvordan denne skiltning skal være.
Martin Skibye undersøger forslag og priser på dette.
Arkitekt Anders Helweg undersøger ligeledes de forskellige markeringsmuligheder der måtte være.
Vi vil prøve at arrangere et møde med Schaumann for at få afklaring på økonomien med skiltning.
6e. Parkeringspladser til alle.

Vi må alligevel godt tildele hvert hus en parkeringsplads- også de huse der ikke ejer en bil, DOG må den udelukkende bruges til bil. Altså, man kan ikke have trailere, campingvogne eller andet opmagasineret, selvom man ikke har en bil.

7. Schaumann.
7a. Overtagelse af udendørsarealerne i etape 3.
Schaumann/KBC vil gerne overdrage dem til os. Men på grund af de voldsomme mange fejl og mangler, der ikke er lavet i etape 1 + 2, vil bestyrelsen vente med at overtage/underskrive noget, førend de har afleveret etape 1 + 2 uden fejl og mangler.
Dog vil vi gerne se på tagene i etape 3 sammen med dem.
Schaumann vil ikke anerkende dette, meddeler at vi i så fald kan kommunikere med deres advokat.

De siger at man kun kan sige nej til at overtage, hvis der er væsentlige fejl og mangler. Det syntes bestyrelsen at der er, men de er uenige.

Bent, Malene og Anders vil prøve at arrangere et møde med Schaumann inden 24 januar,( hvor de vil have at vi overtager fælleshus + etape 3 ) omkring dette.

7b. Overtagelse af etape 3 + fælleshus.

Ebbe Salling og Asgar deltager i overtagelsen, der er sat til 24 januar kl. 15.00

Vi vil gerne have tidspunktet rykket frem til kl. 12.00. Således at der er lyst, idet gennemgangen tager mange timer. Malene mailer til Schaumann omkring denne ændring.

7c. Haveskurene.
Vores haveskure er ikke tætte.
Leif Hansen konsulenterne har taget mange billeder af dette, men vi har intet hørt fra hverken dem, KPC eller Schaumann omkring problemet. Alle haveskure skulle mangle en rende, således at vandet løber ned på jorden. Nu samler det sig i bunden af skuret.

I vores kontrakt fremgår det at skurene Indvendig skal være beklædt med eternitplader, Bestyrelsen undersøger om haveskurene er opført i henhold til vedtægterne.
7d. Små skraldespande i Ox.Ha.

Vi indhenter nye priser på små skraldespande, som dem ved bænkene, og bestiller nogle flere.
7e. Cykelstativer.
Der mangler cykelstativer i Ox.Ha. De er ikke sat ens op overalt? Nogle har 2 i forlængelse af hinanden, andre har kun 1, og det er samme bygningskonstruktioner der er tale om!
Der ligger 4 cykelstativer nede foran ved KPC der ikke er sat op. Asgar spørger til disse.
7f. Maling på huse.

Der er rigtig mange grimme pletter på mange huse. Schaumann fastholder at pletterne forsvinder af sig selv ved 1 – års gennemgangen. Dette trylleri venter vi så på at se.

7.g. Fejl og mangler gruppe
Der er ingen der har henvendt sig, for at opstarte en sådan gruppe!

7.h Handlingsplan for den udvendige mangelliste.
(Dette er overført fra sidste møde, idet den ikke er færdiggjort)

Bent og Malene udarbejder en handlingsplan, til at følge op på alle de udendørs fejl og mangler på fællesarealerne i Ox.Ha.

7.i. Olieplet.

Overført fra sidste møde, idet vi ikke havde punktet op på mødet)

Hus 257´s motorcykel har lavet en olieplet, som de selv skal betale for at få udbedret. Bent og Anders laver en skrivelse til dem, hvor der står at han vil få en regning for at få fjernet oliepletten.
7j. Vedligeholdelsesmanualen fra Schaumann.

Den Cd som etape 1 har fået udleveret ligger på vores hjemmeside. Dog er der fejl i den, bl.a. vejledningen omkring vores individuelle varmeanlæg. Malene henvender sig til Schaumann omkring dette.
8. Økonomi.

8a. Homebanking.

Amagerbanken giver et tilbud på hjemmebank: 

500,- kr. for oprettelse, gratis brug og 2 kr. pr. transaktion. Det lyder lovende, vi tager tilbuddet på til beslutning på næste bestyrelsesmøde.

8b. Kontingent.

Der er mange der ikke har fået ændret kontingentet på deres PBS.

Anders sammenfatter et brev og uddeler til alle omkring dette.

8c. Stemmeret til generalforsamlinger.

Hvis man ikke har betalt sin restance i grundejerforeningen har man nemlig ikke stemmeret til generalforsamlingen.
9. R-98.
9a. Vi mangler skraldespande.

De 6 skraldespande vi har bestilt ekstra kommer sidst i januar siger R-98.
9b. Økonomi for 2007.

Vi kender endnu ikke økonomien for renovationen i Ox. Ha. for 2007.
9c.Nyt navn.

R-98 hedder fremover: Københavns affaldsservice.
10. Hjemmeside.
Martin Frese, sætter ændringerne af vores husorden på vores hjemmeside.

10. Renskrivning af vedtægter.

Martin Skibye, Anders og Bent gennemgår alle de nedskrevne vedtægter. Efterfølgende kommer de med et udkast til ændringer, hvor det er nødvendigt. Materialet skal være færdigt og renskrevet, så det kan blive præsenteret til generalforsamlingen i marts.

11. fælleshuset.

Pt. er der 2 forhåndsbookinger; 4. februar og 14. april 2007.Asgar tager sig af alle detaljer omkring div. bookings.

Alle der ønsker at booke fælleshuset, kan IKKE få bekræftelse på at det reelt er i orden, førend de har bygget det færdigt, og vi har overtaget det.
11a. Leje af fælleshuset.

Tid: Man lejer det fra kl. 10.00 til kl. 10.00 dagen efter. Pris: 500,- kr. pr. døgn.
Lejeperiode: Man kan kun leje fælleshuset for 1 døgn af gangen, og man kan kun skrives op 1 gang. Hvis man ønsker at leje fælleshuset yderligere, kan man skrives op til dette, når 1. booking er´ overstået/brugt.

11b. Faste aktiviteter i fælleshuset.

Det koster 200,- kr. pr. arrangement i fælleshuset.

Man kan max. Booke det til faste aktiviteter for 4 timer af gangen.

Man booker det gennem Asgar. MEN man kan kun være sikker på at have det 1 måned frem af gangen.

Vi vil lave et bookingsystem og ligge ind på vores hjemmeside, således at alle selv kan booke sig ind.

11c. Indbo i fælleshuset.

Vi har sagt ja til service gennem en kok Asgar kender. Vi får tallerkner, glas bestik etc. For 1000,- kr.

Efter 24 januar 2007 hvor vi overtager fælleshuset, bestiller vi møbler til det. Vi regner med at det vil koste ca. 80.000,- kr.
11d. Husregler til fælleshuset.

Ole laver et udkast til husregler, som vi tager op på næste bestyrelsesmøde.
12 Større sten i stenbedene/drænene foran husene.
Vi vil sætte punktet på til generalforsamlingen.

13.  Næste generalforsamling.

Bliver i Markmandsgade som sidst den 21. marts. Der vil blive sendt indkaldelser ud rettidigt til alle.
14. Mødet med bestyrelsen i Store krog.

De henleder til at der er parkering forbudt ved vejen mellem os og dem.

Gyldenrisparken er forbudt for hunde, dvs. man må ikke lufte hunde der.

Vi undersøger dette forbud.

15. Mails til bestyrelsen.

Når vi svarer på mail i bestyrelsens mailbox, videresender vi svaret til alle, således at alle er updateret.

Punkter til næste møde.(udover de faste punkter)
· Graffiti

· Husorden til fælleshuset

· Hunde forbudt i Gyldenrisparken, må de sige det.

· Indbo i fælleshuset + havemøbler til fælleshuset.

· Renskrivning af vedtægter.

· Små skraldespande

· Skiltning til Ox.Ha.

· Etape 3- overtagelsen.
Referent; Narandi Linnebjerg Oxbøll.

